মঙলবাৰে সমগ্ৰ বিশ্বৰ লগতে ওদালগুৰি জিলাতো উদযাপন কৰা হয় মে' দিৱস। জিলাখনৰ পানেৰী চাহ বাগিচাত বিভিন্ন শ্ৰমিকৰ উপস্থিতিত দিনজোৰা কাৰ্যসূচীৰ মাজৰে আন্তৰ্জাতিক শ্ৰমিক দিৱস পালন কৰা হয়।
অসম চাহ মজদুৰ সংঘৰ মঙলদৈ শাখাই আয়োজন কৰা শ্ৰমিক দিৱসৰ মুকলি সভাত সভাপতিত্ব কৰে মঙলদৈ শাখা চাহ মজদুৰ সংঘৰ সভাপতি ইছমাইল হিয়ালে। এই মুকলি সভাত মুখ্য অতিথি হিচাপে উপস্থিত থাকে আয়োজক সমিতিৰ সম্পাদক তথা ৰাজ্য সভাৰ সাংসদ শান্তিয়াজ কুজুৰ।
এসময়ৰ ছাত্ৰ নেতা তথা বৰ্তমানৰ দক্ষ ৰাজনীতিবিদৰূপে পৰিচিত সাংসদ কুজুৰে নিজৰ ভাষণত কয়- '১৯৫৮ চনতে জন্মগ্ৰহণ কৰা অসম চাহ মজদুৰ সংঘই জন্মলগ্নৰে পৰা বিভিন্ন ক্ৰান্তিকাৰী পদক্ষেপ লোৱাৰ লগতে চাহ শ্ৰমিকসকলৰ উন্নয়নৰ হকে কাম কৰি আছে'।
ওদালগুৰি জিলাৰ ১৮ খন চাহ বাগিচাৰ পৰা অহা শ্ৰমিকসকলক তথা অসম চাহ মজদুৰ সংঘৰ বিষয়ববীয়াসকলক শ্ৰমিক দিৱসত উপস্থিত থকা বাবে সাংসদ কুজুৰে ধন্যবাদ জনায়। ৰাজ্য আৰু কেন্দ্ৰীয় চৰকাৰে শ্ৰমিকসকলৰ উন্নয়নৰ বাবে কোনোধৰণৰ ব্যৱস্থা গ্ৰহণ নকৰে বুলিও অভিযোগ উত্থাপন কৰে শান্তিয়াজ কুজুৰে।
তেওঁ লগতে উল্লেখ কৰে যে ১৯৫১ চনৰ প্লেণ্টেশ্যন লেবাৰ এক্টৰ অধীনত সকলো শ্ৰমিকে স্বাস্থ্য সেৱা, শিক্ষা, ৰেছনৰ উপৰি মজুৰী পোৱাটো বাঞ্চনীয়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
